Condicions cessió d’espais

El BiciHub és un equipament de barri i de ciutat que posa els seus espais comuns a disposició de la comunitat, el veïnat, les entitats. Per això, és important tenir en compte que no és una sala d’esdeveniments a l’ús, per tant els espais que fem servir per a les nostres activitats els hem de mantenir i cuidar entre totes, tenint sempre clar el principi de corresponsabilitat. A més, l’equip del BiciHub és petit, per tant l’entitat sol·licitant ha de ser autònoma en la gestió i desenvolupament de la seva activitat, tot i coordinant-se amb ell.

Si us plau**, llegiu atentament les condicions** que regulen la cessió dels espais del BiciHub:

1. **Horaris de cessió:**
* Les cessions es realitzen de dilluns a divendres, feiners, de 9h a 20h
* L’espai haurà de quedar recollit abans de les 20h per a permetre el tancament puntual de l’edifici
* Les cessions fora d’aquests horaris hauran de pagar un plus de 52,17 € per cada hora en què l’espai del BiciHub estigui cedit
1. **Quan es dóna resposta?**
* En un termini màxim de 15 dies
* L’espai quedarà confirmat un cop es faci el pagament avançat del 50% del lloguer de la sala. Aquest import, en cas d’anul·lació de la petició de sala, es retornarà íntegre sempre que es comuniqui amb 48 hores d’antelació
1. **Muntatge i desmuntatge:**
* L’entitat sol·licitant serà responsable de muntar l’espai per a la seva activitat (agafar/distribuir les cadires a l’espai, moure les taules, connectar el projector, etc.) i de desmuntar-ho (recollir/apilar/posar les cadires en el mateix lloc on les ha agafat, ordenar les taules, etc.)
* L’entitat sol·licitant calcularà el temps necessari per al muntatge i desmuntatge i l’inclourà a la fitxa de sol·licitud
* El temps de muntatge i desmuntatge es facturarà segons les tarifes de cessió d’espai
* En cas de necessitar realitzar el muntatge i/o el desmuntatge els dies anteriors i/o posteriors al dia de l’activitat, aquest temps es facturarà com a hores de cessió d’espai
* L’import final de facturació podrà variar respecte al pressupost inicial ja que dependrà de les hores d’ús, muntatge i desmuntatge que finalment es realitzin
1. **So i microfonia:**
* En cas de necessitar equip de so i microfonia, l’entitat sol·licitant s’encarregarà de gestionar i contractar aquest servei extra
* Les hores necessàries per a muntar i desmuntar aquests equips s’hauran de preveure, incloure a la fitxa de sol·licitud i es facturaran com a hores de cessió d’espai
1. **Internet:**
* Si l’activitat preveu retransmissions en directe, audio, streaming, videoconferències, o qualsevol altre activitat que tingui requeriments específics de connectivitat Internet, aconsellem a l’entitat sol·licitant que gestioni i contracti un servei extra de wifi temporal
1. **Mobiliari**:
* El BiciHub disposa i pot facilitar el següent material de suport i mobiliari: 1 projector i cables de connexió, 2 taules rectangulars per a 8 persones cadascuna, 1 taula rodona per a 8 persones, cadires
* Si l’entitat sol·licitant necessita més o altres tipus de mobiliari s’encarregarà de procurar-ho i transportar-ho a Can Picó
1. **Càtering:**
* S’haurà de comprovar prèviament, amb la coordinació tècnica del BiciHub, la possibilitat de contractar un servei de càtering. En cas afirmatiu, l’entitat sol·licitant s’encarregarà de gestionar-ho, del muntatge i desmuntatge
1. **Plus Neteja:**
* En cas de grups grans així com en cas de contractar un servei de càtering, es cobrarà un plus de 50€ en concepte de neteja dels espais
* L’entitat sol·licitant serà responsable de recollir l’espai i llençar les escombraries que es generin
1. **Reglaments Interns, Protocols i convivència:**
* L’entitat sol·licitant haurà de respectar els **Reglaments Interns i Protocols específics**, consensuats i validats per la Junta Directiva del Bicihub, per facilitar la bona convivència i el respecte dels drets i deures de les persones usuaries de l’Equipament, com el [Protocol per a la prevenció, la detecció, l’actuació i la resolució de situacions d’assetjament sexual, per raó de sexe, de l’orientació sexual i/o de la identitat sexual.](https://bicihub.barcelona/wp-content/uploads/2022/11/protocol-igualtat-BICIHUB2022.pdf)
1. **Difusió d’imatges:**
* No es podran fotografiar ni difondre imatges de les persones usuàries del Bicihub, sense prèvia autorització de la Coordinació tècnica del Bicihub
* En el cas que l’entitat sol·licitant publiqui imatges de l’espai i de les activitats a web i xarxes socials, etiquetarà sempre el Bicihub (Twitter: [@HubBici](https://twitter.com/HubBici); Instagram: [bicihub.barcelona](https://www.instagram.com/bicihub.barcelona/); Facebook: [BiciHub Barcelona](https://www.facebook.com/profile.php?id=100075994326163))